Ła Penìxoła balcànega, conosiua anca senpisemente come i Balcani, ła xe na penixoła del'Eoropa orientàl dełimità a nord da ła Panonia, a sud-ovest dal Mar Adriatico e dal Mar Ionio, a sud-est dal Mar Egeo e a est dal Mar Negro. Ła xe prevalentemente montagnoza e rica d'aqua. Ła xe un croxioło de pòpołi, etnie, łéngue e rełigioni e da ła storia senpre burascoxa, come dimostra ła rełativamente bree storia de ła Jugoslavia. Inte ła Penixoła Balcanega son infati situai, in parte i teritori de Croasia, Servia, Slovenia e Itàlia e conpletamente i teritori de Bosnia-Erzegovina, Montenégro, Albania, Macedonia, Grecia, Bulgaria. Gha fa parte anca ła Turchia eoropea.